               На основу члана 99. став 7. Закона о стечају („Сл. Гласник РС“ бр. 104/2009, 13/2010 и 83/2014), стечајни дужник Компанија „Generalexport“ д.п. – у стечају, Ул. Народних хероја 43, Нови Београд, матични број 07044097, коју заступа стечајни управник Агенција за лиценцирање стечајних управника-Центар за стечај, а по пуномоћју повереник Славица Спасић
ОГЛАШАВА

издавање у закуп непокретне  имовине стечајног дужника на локацији у Новом Београду, Ул. Народних хероја бр. 43, 11070 Нови Београд, на Катастарској парцели 1196 КО Нови Београд, уписана у листу непокретности број 3538 КО Нови Београд, и то:
ЦЕЛИНА 1. Пословно-канцеларијски простор, на 1.спрату ,,Генекс Куле,,  укупне нето површине 505 м2, уз могућност коришћења инвентара (ормари, столови, столице).
ЦЕЛИНА 2. Пословно-канцеларијски простор, на 2.спрату ,,Генекс Куле,,  укупне нето површине 485 м2, уз могућност коришћења инвентара (ормари, столови, столице).
ЦЕЛИНА 3. Пословно-канцеларијски простор, на 3.спрату ,,Генекс Куле,,  укупне нето површине 505 м2, уз могућност коришћења инвентара (ормари, столови, столице).
ЦЕЛИНА 4. Пословно-канцеларијски простор, на 4.спрату ,,Генекс Куле,,  укупне нето површине 505 м2, уз могућност коришћења инвентара (ормари, столови, столице).
ЦЕЛИНА 5. Пословно-канцеларијски простор, на 5.спрату ,,Генекс Куле,,  укупне нето површине 505 м2, уз могућност коришћења инвентара (ормари, столови, столице).
ЦЕЛИНА 6. Пословно-канцеларијски простор, на 6.спрату ,,Генекс Куле,,  укупне нето површине 505 м2, уз могућност коришћења инвентара (ормари, столови, столице).
ЦЕЛИНА 7. Пословно-канцеларијски простор, на 7.спрату ,,Генекс Куле,,  укупне нето површине 535 м2, уз могућност коришћења инвентара (ормари, столови, столице).
ЦЕЛИНА 8. Пословно-канцеларијски простор, на 8.спрату ,,Генекс Куле,,  укупне нето површине 535 м2, уз могућност коришћења инвентара (ормари, столови, столице).
ЦЕЛИНА 9. Локал 1, 217м2 у доњем приземљу пословне зграде, улаз са источне стране, са паркинга, задњи део зграде (улаз лево). Локал 1 се издаје у закуп без инвентара, у виђеном стању.
ЦЕЛИНА 10. Локал 2, 125м2 у доњем приземљу пословне зграде, улаз са источне стране, са паркинга, задњи део зграде (улаз десно). Локал 2 се издаје у закуп без инвентара, у виђеном стању.
ЦЕЛИНА 11. Рекламни простор силоса, поред аутопута Београд-Загреб, за постављање рекламног материјала, укупне површине 1.700 м2, обим 20 метара, висина 86 мeтара. Објекат силоса је у својству рекламног простора за постављање светлећих и других реклама и у предходном периоду је коришћен  у те сврхе. 

Право на учешће у поступку издавања у закуп јавним прикупљањем понуда имају сва правна и физичка лица која:

1. Преузму код стечајног дужника документацију за учешће у поступку издавања пословно-канцеларијског простора и рекламног простора силоса у закуп (образац пријаве за учешће и образац изјаве о губитку права на повраћај депозита (контакт телефон 063/237 632, 011/3988 418) ;
2. Уплате депозит у износу једномесечне закупнине у зависности од целине за коју је понуда намењена, или закупнине рекламног простора силоса, на текући рачун стечајног дужника број 160-455593-27, код Интеза Банке а.д. Београд, најкасније до 19.12.2016. фодине
3. Потпишу изјаву о губитку права на повраћај депозита. Изјава чини саставни део документације сачињене за потребе издавања пословно-канцеларијског простора у закуп.
Пословно-канцеларијски простор, простор локала и простор рекламног  силоса издаје се у закуп у виђеном стању и закупац се не може позивати на његове физичке недостатке.

Закуп се уговара на одређено време а, најкасније до уновчења имовине стечајног дужника.
Закупнина се плаћа месечно по потписивању уговора о закупу.
Након уплате депозита а најкасније до 19.12.2016. године потенцијални закупци ради правовремене евиденције  морају предати поверенику Агенције за лиценцирање стечајних управника: попуњен образац пријаве за учешће, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални закупац пријављује правно лице), овлашћење за заступање, уколико отварању достављених понуда присуствује пуномоћник или законски заступник (за правна лица).
Крајњи рок за достављање понуда је 22.12.2016. до 13:00 часова. Прихватају се искључиво понуде у запечаћеној коверти са назнаком на коверти 
ПИСМЕНА ПОНУДА ЗА ЗАКУП ПОСЛОВНО-КАНЦЕЛАРИJСКОГ ПРОСТОРА/ЛОКАЛА/(ЦЕЛИНА___) РЕКЛАМНОГ ПРОСТОРА СИЛОСА КОМПАНИЈЕ ,,GENERALEXPORT,, Д.П. – У СТЕЧАЈУ,  – НЕ ОТВАРАТИ

Минимално прихватљива понуда закупа по 1м2 износи према целинама:
Целина 1, Целина 2, Целина 3, Целина 4, Целина 5, Целина 6, Целина 7, Целина 8, Целина 9, и Целина 10 – 3,00 еура по метру квадратном у динарској противредности по средњем курсу НБС на дан уплате; 
Целина 11 –  5.000,00 еура, у динарској противредности по средњем курсу НБС, на дан уплате.
Понуде се достављају на следећу адресу: Агенција за лиценцирање стечајних управника-Центар за стечај, Београд, Теразије 23, трећи спрат, соба 314. 
Отварање понуда биће одржано дана 22.12.2016. године у 13:15 часова (15 минута по истеку времена за достављање понуда) у сали 301 у просторијама Агенције за лиценцирање стечајних управника – Центар за стечај Теразије 23, Београд 3. спрат.
Запечаћена коверта са понудом доставља се лично и треба да садржи:
- пријаву за учешће потписану лично или од стране овлашћеног лица и доказ да је у питању овлашћено лице;
- доказ о уплати депозита;
- безусловну понуду, уз навођење јасно одређеног износа  без пдв-а на који понуда гласи и на коју се целину понуда односи;
- потписану изјаву о губитку права на повраћај депозита;
- овлашћење за заступање, уколико отварању понуда не присуствује понуђач лично;

- извод из регистра привредних субјеката и ОП образац
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику. Непотпуне и неуредне понуде, као и понуде које садрже услов неће се узимати у рaзматрање.
На самом отварању понуда стечајни управник ће дати могућност понуђачима да побољшају иницијалне понуде до 3 пута кроз писмено побољшање понуде. 
Учесницима који нису стекли статус закупца или другог најбољег понуђача, депозит се враћа у року од 8 дана од дана проглашења најбољег понуђача. Уплатилац депозита губи право на повраћај депозита у складу са Изјавом о губитку права на повраћај депозита.
Најповољнија понуда по целинама биће прослеђена одбору поверилаца на сагласност.
ОБАВЕЗЕ ЗАКУПЦА ПРЕМА УГОВОРУ О ЗАКУПУ: Након потписивања уговора, осим плаћања месечне закупнине , закупац је у обавези да плаћа и стварно настале трошкове текућег одржавања које су регулисане уговором о закупу , утрошак електричне енергије, воде, телефона, односно свих комуналних услуга, трошкове физичког обезбеђења имовине, осигурања имовине, трошкове коришћења грађевинског земљишта и пореске обеавезе по решењима надлежних  пореских органа, које се односе на предмет закупа у време трајања закупа.
Уговор о закупу закључује се у року од 3 радна дана од дана проглашења најбоље понуде. Закуподавац није у обавези да прихвати ни једну достављену понуду и не сноси евентуалне трошкове према потенцијалним закупцима.
Oвлашћено лице: повереник Славица Спасић. За све информације у вези Огласа, контакт телефон 011/3988 418, 063/237 632
